ΓΡΑΠΤΗ ΕΡΩΤΗΣΗ P-0245/03

υποβολή: Mario Borghezio (NI) προς την Επιτροπή

(28 Ιανουαρίου 2003)

Θέμα: Γαλλική φορολογία στις εισαγόμενες μπίρες των Τραππιστών. Προστασία της βιοτεχνικής μπίρας

Έχονταςπόψη ότι: στη Γαλλία θεσπίστηκε πρόσφατα η επιβολή ειδικής φορολογίας στις μπίρες που περιέχουν περισσότερο από 8,5 % οινόπνευμα·

λαμβάνονταςπόψη ότι το μέτρο αυτό θα πλήξει αποκλειστικά τις εισαγόμενες μπίρες και ειδικότερα τις μπίρες των Τραππιστών, που παράγονται, σύμφωνα με παραδοσιακές μεθόδους, στο γειτονικό Βέλγιο·

επισημαίνοντας ότι το μέτρο αυτό φαίνεται να βρίσκεται σε πλήρη αντίθεση με το άρθρο 90 της Συνθήκης ΕΚ, η οποία προβλέπει ότι: κανένα κράτος μέλος δεν επιβάλλει άμεσα ή έμμεσα στα προϊόντα άλλων κρατών μελών εσωτερικούς φόρους οποιαδήποτε φύσεως ανωτέρους από εκείνους που επιβαρύνουν άμεσα ή έμμεσα τα ομοειδή εθνικά προϊόντα. Επίσης, κανένα κράτος μέλος δεν επιβάλλει στα προϊόντα των άλλων κρατών μελών εσωτερικούς φόρους η φύση των οποίων οδηγεί έμμεσα στην προστασία άλλων προϊόντων.

Δεν θεωρεί σκόπιμο η Επιτροπή να παρέμβει επειγόντως στις γαλλικές αρχές, προκειμένου να ανακαλέσουν την εν λόγω κανονιστική ρύθμιση, που θίγει σοβαρά τις αρχές της ευρωπαϊκής κοινής αγοράς και την αρχή του ελεύθερου ανταγωνισμού·

Πιστεύει η Επιτροπή ότι μπορεί να παρέμβει με ένα γενικό πρόγραμμα στήριξης της παραγωγής βιοτεχνικής μπύρας που παράγεται σύμφωνα με παραδοσιακές μεθόδους, όπως αυτή των μοναχών Τραππιστών, και αντιπροσωπεύει μια παραγωγή εξαιρετικής αξίας, σύμβολο του ευρωπαϊκού παλιού καλού τρόπου ζωής·

Απάντηση του κ. Bolkestein εξ ονόματος της Επιτροπής

(20 Μαρτίου 2003)

1. Από τότε που θεσπίσθηκε από τη Γαλλία η ρύθμιση που επιβάλλει ειδικό φόρο στις μπύρες που περιέχουν περισσότερο από 8,5 % οινόπνευμα, η Επιτροπή έχει δεχθεί πολλές καταγγελίες εκ μέρους ζυθοποιών που είναι εγκατεστημένοι σε διάφορα κράτη μέλη και διαθέτουν τις μπύρες αυτές στη Γαλλία. Μετά από τις καταγγελίες αυτές, εστάλη στις γαλλικές αρχές, επιστολή με ημερομηνία την 27η Δεκεμβρίου 2002, κινώντας την προσοχή της στις επιπτώσεις που μπορεί να έχει ένας τέτοιος φόρος για το εμπόριο, στη Γαλλία, μπύρας που περιέχει περισσότερο από 8,5 % οινόπνευμα και προέρχεται από άλλα κράτη μέλη. Η Γαλλία δεν έχει ακόμα απαντήσει επίσημα στην επιστολή αυτή. Φαίνεται, ωστόσο, ότι έχει αποφασίσει να αναστείλει το προαναφερθέν φορολογικό μέτρο.

Εν τω μεταξύ η Επιτροπή, συνεχίζει να εξετάζει τη γαλλική διάταξηπό το φως της συνθήκης ΕΚ και του παράγωγου δικαίου. Εάν από την εξέταση αυτή φανεί ότι δεν τηρούνται οι κοινοτικές διατάξεις και δεν έχει εξευρεθεί μια ικανοποιητική λύση, η Επιτροπή θα κινήσει έναντι της Γαλλίας την προβλεπόμενη διαδικασία παράβασης, που προβλέπεται στο άρθρο 226 της συνθήκης ΕΚ:

2. Η Επιτροπή θεωρεί ότι δενπάγεται στην αρμοδιότητά της η εκπόνηση ενός γενικού προγράμματος στήριξης της παραγωγής βιοτεχνικής μπύρας. Η επεξεργασία ενός τέτοιου προγράμματος δεν της έχει άλλωστε ποτέ ζητηθεί από τον τομέα παραγωγής βιοτεχνικής μπύρας με μεγάλη περιεκτικότητα οινοπνεύματος.

Επιπλέον, η Επιτροπή εφιστά την προσοχή του Αξιότιμου Μέλους του Κοινοβουλίου στο άρθρο 4 της οδηγίας 92/83/EOK του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και στα αλκοολούχα ποτά,(1) που επιτρέπει στα κράτη μέλη να εφαρμόζουν μειωμένες τιμές στην μπύρα που παράγεται από μικρά ανεξάρτητα ζυθοποιεία. Οι παραγωγοί βιοτεχνικής μπύρας μεψηλή περιεκτικότητα οινοπνεύματος είναι συχνά ζυθοποιεία μικρής κλίμακας και μπορούν, συνεπώς, να επωφεληθούν από αυτές τις μειωμένες τιμές εφόσον το κράτος μέλος στο οποίο είναι εγκατεστημένοι έχει κάνει αυτήν την επιλογή (πρόκειται για τα ακόλουθα κράτη μέλη: το Βέλγιο, τη Δανία, τη Γερμανία, το Λουξεμβούργο, τις Κάτω Χώρες, την Αυστρία, την Πορτογαλία, τη Φινλανδία και το Ηνωμένο Βασίλειο).

Τέλος, πρέπει να προστεθεί ότι η Κοινότητα καθιέρωσε το 1992, κανόνες για την αναγνώριση και την προστασία, σε κοινοτικό επίπεδο, των βεβαιώσεων ιδιοτυπίας των γεωργικών προϊόντων και των τροφίμων. Οι διατάξεις αυτές περιέχονται στον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992 για τις βεβαιώσεις ιδιοτυπίας των γεωργικών προϊόντων και των τροφίμων(2). Οι παραγωγοί βιοτεχνικής μπύρας που παράγεται σύμφωνα με παραδοσιακές μεθόδους, όπως είναι εκείνη των μοναχών Τραππιστών που αναφέρει το Αξιότιμο Μέλος του Κοινοβουλίου, έχουν τη δυνατότητα να ζητήσουν την αναγνώριση μιας τέτοιας βεβαίωσης ιδιοτυπίας από την Κοινότητα. Για το σκοπό αυτό πρέπει να απευθυνθούν στις εθνικές τους αρχές. Ωστόσο, μια βεβαίωση ιδιοτυπίας δεν μπορεί να χορηγηθεί παρά μόνο για ένα συγκεκριμένο προϊόν που πληροί τους όρους του κανονισμού και δεν μπορεί να καλύψει ένα γενικό πρόγραμμα. Η εξέταση γίνεται για κάθε περίπτωση χωριστά.

(1) ΕΕ L 316 της 31.10.1992.

(2) ΕΕ L 208 της 24.7.1992.